Grillerige goeters, Snaakse kos, Thailand
Mense eet dit. Vanaand het ons een van die drie nommertjies gehad vir ‘n voorgereg.
Lees die volledige artikel daaroor in vandag se By.
Skielik lyk die skaaptongetjies wat ons vanaand saam met die skulpkossies gehad het nie meer vir my so vreemd nie!
Ek probeer die hele tyd net onthou, dis verskillende kulture en verskillende persepsies. Wat vir een ou kos is, is vir ‘n ander ‘n fynproewersdis. En vir my maak dit dalk naar. Dis maar soos klere en dinge. Op die William/Kate-wat-nou-Catherine is se troue, was daar bv hoede wat ten duurste ontwerp is, wat vir die draer daarvan mooi was…
25 thoughts on “Wat het sywurms, skaaptongetjies en pikkewyn­eierstruif in gemeen?”
3 Jul, 2018 at 5:49 pm
Die foto’s van die gellerige honde gel nie lekker met my nie. My susters beweer dat ek as peuter hulle toegespinde sywurmpapies wederregtelik gekou het dat die sop spat! Ek dink egter dit is ‘n komplot van hulle om my skuldgevoelens te gee oor my vlekvrye kinderjare.
Ek het jou al raakgeloop in blogland maar het nou hier beland omdat ek Louis Leipoldt gegoogle het (onlangs Leipoldt bobotie geeet in Clanwilliam en gaan o.a. daaroor skryf). Maar aangesien ek nou hier is; ek het onlangs oor die maan geblog, ‘n paar fotos en gedagtes. Dalk spreek dit tot jou kind van die maan
Op my kateltjie lê ek en kyk na die maan –
Die wit skyf daar vlak teen die venster se ruit.
Dit blink soos die ryp op die gras wat vergaan
Vroeg-vroeg eer die vinke begin om te fluit.
Want Outa Abjatar, hy sê daar’s ‘n man
Met ‘n klein vraggie hout op sy rug in die maan.
Ek het hom nog nooit nie gewaar nie, maar kan
Vanaand nog weer loer of hy werklik bestaan.
In my blog toon ek aan,
daar is definitief ‘n man op die maan,
maar die een van Abjatar het het helaas vergaan (nee ek dig nie)
6 Jul, 2018 at 4:54 pm
11 Jul, 2018 at 12:17 pm
Het nog nie die aangename kennis beantwoord nie , dankie dat jy my gevolg het, dankie vir jou besonderse opmerking oor my maamskrywe.
11 Jul, 2018 at 4:11 pm
Uit my hart uit!
9 Jul, 2011 at 1:54 pm
Ek dink ek sien ‘n allekruk. En vir die ingeligtes is die fynprowerskos, en vir die ander dalk net so grillerig soos daardie wurms en goeters. Maar los maar al daardie goeters op die foto’s- gee vir my net asseblief tog daardie lekker allekrukkie
9 Jul, 2011 at 2:12 pm
Al te seker sien jy alikruk! Njammies gaargemaak en fyngekap met uie, knoffel, witwyn roomsousie. Hoe maak jy joune?
9 Jul, 2011 at 5:02 pm
Glad nie so ingewikkeld nie- net so skoon is lekker, maar gemaal met lekker botter, bietjie neut en baie min brood( meeste mense gooi te veel in) op ‘n bietjie rys. Dan drup jy vars suurlemoen oor as jy eet. Ek kan dink dat die uie en room dit nog lekkerder sal maak. Maar neem knoffel nie die smaak weg nie? Nou kry ek lus en die goed is so skaars soos hoedertande!
9 Jul, 2011 at 5:43 pm
Knoffel, maar min en vars, verbeter dit beslis! Maar dis maar ons smaak?
11 Jul, 2011 at 4:24 pm
Ek dink jy sal my moet nooi as jy weer maak…….!!!
3 Jul, 2011 at 6:47 pm
Sal maar hou by pap en wors, steak en slaai, en so nou en dan as my skip ingekom het, sushi…
3 Jul, 2011 at 9:10 pm
Ek het gesien jou gestel was maar sensitief op die Camino as jy nie weet wat in ‘n blikkie is nie!
3 Jul, 2011 at 11:42 pm
My vrou sal vir jou baie stories daarvan kan vertel, ja! Die ou magie kan soms baie vinnig begin draai. Ek sou dit nie heeltemal maak daar in die Verre Oosterse lande nie. As ek so sukkel om in spanje uit te maak wat in ‘n blikkie is, hoe op aarde sal ek in Korea of Japan met hulle skrif regkom? Geblikte katvleis of maltese poedelstew sal my baie vinnig uithaal!
4 Jul, 2011 at 11:30 am
Hulle het darem ‘n foto van Batman bygehad…
3 Jul, 2011 at 12:46 pm
C. Louis Leipoldt was maar op sy beste ‘n anderste nar. Hy wou dan ‘n tweeling aan ‘n eksperiment onderwerp. Die een sou melk kry soos dit hoort en die ander wyn. Niemand het egter geweet of hy ernstig is of die spot dryf nie.
Baie cool man
3 Jul, 2011 at 3:16 pm
Hy was weird daai ou! Ons het al sy graf gaan soek, hy is mos so in die berg in uitgekap ter ruste gelê.
3 Jul, 2011 at 12:44 pm
Is dit geslagde honde?? URGH!!!!!
Nee, wragtig. In die Ooste sal dit my nie verbaas as hulle gereeld mens eet nie.
3 Jul, 2011 at 3:17 pm
Too ghastly too contemplate. Maak nie saak wat nie, ek WHUL nie ‘n fetus van enige iets eet nie!
3 Jul, 2011 at 9:02 am
3 Jul, 2011 at 9:38 am
Jona-whê. Ek is nou amper weer van my brekfis af.
2 Jul, 2011 at 9:17 pm
Hierdie fotos ontstel vir Flintie 😯
2 Jul, 2011 at 9:18 pm
Ek het wel eenkeer ‘n sywurm ingesluk toe ek so 14 jaar oud was en dit was nie beplan nie.
2 Jul, 2011 at 9:39 pm
Ja, maar jy wou seker weer afshow met die ding op jou tong! NEE nou wil EK opgooi!
2 Jul, 2011 at 9:38 pm
Hierdie foto’s ontstel almal wat dit sien! MaanKind het nou ‘n aaklige kol op die maag.